Coba jelasin Sajarah dari Nikola Tésla dalam bahasa sunda dong

Nikola Tesla (10 Juli 1856 - 7 Januari 1943) saurang inventor, insinyur listrik, insinyur mesin, fisikawan, sarta  futuris asalna ti  Serbia-Amerika.

Tesla mimiti digawé dina widang  telepon jeung listrik saméméh mumbara/beremigrasi ka Amerika Serikat dina taun 1884 digawé di tempatna Thomas Edison.

Tesla anak ka opat tina lima sadulur, lanceukna Dane sarta tilu dulurna awéwé : Mika, Angelina, jeung Marica. Dane tilar dunya alatan kacilakaan tina kuda, harina Tesla umurna masih kénéh lima taun. Sakola SD Tesla di Smiljan, di dieu manéhna diatik rupa-rupa pangaweruh : basa Jerman, aritmatika, ageman jeung sajabana. Taun 1862 Tesla pindah ka Gospic, Lika alatan nuturkeun  nujadi bapa nu tayalian saurang pendéta.

Taun 1870 pindah deui ka Karlovac di dieu manéhna nuluykeun sakola SMA perenahna di Gymnasium Karlovac, disakola ieu maké basa Jerman ku alatan masih kénéh dina pangaping Militärgrenze Austria-Hungaria. Nyadi dieu Tesla ngarasa kataji ku demonstrasi ngeunaan listrik nu dilaksanakeun ku profesorna, manéhna nulis yén ieu demonstrasi mangrupa hiji kajadian misterius nu ngarojong Tesla hayang nyaho leuwih jauh.

Taun 1873, Tesla balik deui ka lemburna di Smiljan, teu kungsi lila ti harita manéhna katerap kasakit koléra, ngalempréh parna salila salapan bulan, mun dengdek kukulinciran mah geus teu ku hanteu.

Bapana Tesla cacarékan sajerong kaayaan kaweur nempo kaayaan nu jadi anak, lamun seug Tesla cageur manéhna jangji baris nyakolakeun Tesla di sakola téhnik nu pang hadéna sok padahal dina jero haténa hayang Tesla jadi Pandeta kawas manéhna.

Taun 1874 Tesla kabur ka Tomingaj dekat Gračac  ari maksud pikeun nyingkahan sangkan henteu dijadikeun tentara Austria-Hungaria, kukurubutan ka jero leuweung kituna téh bari maké baju paninggaran.

Dina pikirna hirup deukeut jeung alam bisa méré pangaruh alus kana kakuatan awak jeung pikiranna, di Tomingaj Tesla loba maca buku sarta nyebutkeun bukuna Mark Twain geus ngabantu  nyageurkeun panyakitna ku jalan teu kanyahoan. Tesla sakola di Universitas Teknologi Graz di Graz, Australia tina beasiswa Militer Frontier.  Tesla nu calakan di sakolana, meunang peunteun tina ujianna pang alusna ti sasakola malahan angkana dua kali lipet tina angka nu di kudukeu ku sakolana.

Pamanggih Tesla nu paling kakoncara tayalian (tesla coil) nu bisa ngahasilkeun kembang seuneu nepi ka 40 méter panjangna, sarta ngahurungkeun lampu jalan nepika sajauh 40 km kalawa henteu maké kabel ku lantaran frékwénsi listrik nu kacida gedéna.

Aya ogé telegraf nu henteu maké kabel, kungsi dicobaan di punclut Pike ka Paris.